《过王介同年墓》
宋代·苏辙

平生使气坐生风，徐叩方知学有功。
应奉读书无复忘，虞翻忤物自甘穷。
埋根射策久弥奋，投老为邦悍莫攻。
坟木未须惊已拱，少年我亦作衰翁。
〈昔与中甫同登制科，仆年最少，今已老矣。
〉主

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。